În perioada 9 – 12 august băcăuanii sunt așteptați la prima ediție a Gourmand Festival. Timp de patru zile, Parcul Cancicov va găzdui un eveniment dedicat mâncării de tip “street food” și muzicii live.

La Gourmand Festival este așteptat un mare număr de vendori de “street food” care vor satisface toate preferințele culinare – de la burgeri la mâncare asiatică, de la pizza la specialități italienești, de la paste la deserturi și multe alte bunătăți.

Cum mâncarea bună intră mai ușor pe ritmuri de muzică, pe scena amplasată în parc vor urca în fiecare seară artiști precum Grasu XXL, Alex Velea, Guess Who, Corina, DJ Project, Lino Golden și alții. Programul complet și lista cu vendorii prezenți la eveniment va fi publicată pe pagina evenimentului.